En russisk coaster bliver lige nu tilbageholdt i Hanstholm Havn. Coasteren sejlede i lørdags ind i et fyrtårn ved Hals og stak af. Derfor tilbageholdes skibet nu.

Sejlede fyrtårn ned Coasteren kom i lørdags fra Aalborg, og sejlede ud af Limfjorden. På vejen ramte coasteren et fyrtårn Hals, og tårnet knækkede. Den russiske coaster sejlede videre uden at slå alarm. Det fortsatte i stedet videre op omkring grenen, og lagde til i Hanstholm Havn. Vil ikke betale Den russiske kaptajn nægter alt. Politiet er dog sikker i sagen. - Vi har helt klare beviser på, at det er ham. Men han vil ikke sige det, fordi han vil slippe for at betale erstatning, siger vicepolitikommissær Ib Grønkjær Jensen fra Midt- og Vestjyllands Politi. Fyrtårn til to mio. kr. Kaptajnen tilbageholdes indtil han betaler en erstatning for fyrtårnet på to millioner kr.. Oveni får han også en bøde for nedsejlingen af fyret og for at stikke af. Fyrtårnet var lavet, så det ville knække ved påsejling. Derfor var coasteren i stand ti at sejle videre, imens tårnet knækkede og sank.